open-index/open-wikipedia-markdown huggingface dataset:
Turkmėnijos komunistų partija (1998)

**Turkmėnijos komunistų partija** (, ) – Turkmėnijoje uždrausta komunistinė politinė partija, įkurta 1998 m.

Pirminė Turkmėnijos komunistų partija buvo įkurta 1924 m. Turkmėnijai tapus respublika. 1991 m. gruodį ji buvo išformuota ir atkurta kaip Turkmėnistano demokratų partija, kuri nuo to laiko valdo šalį. 1992 m. įkurtas Komunistų partijos atkūrimo organizacinis komitetas, tačiau partija nebuvo įteisinta. 1998 m. įvyko TKP steigiamasis suvažiavimas ir iki 2002 m. ji veikė pusiau legaliai. Tuo metu KPT vadovu tapo buvęs ambasadorius Pakistane Serdaras Rahimovas, o partija tapo UCP–CPSU nare.

2002 m. lapkričio 25 d. apie 7 val. ryto Ašchabado centre apšaudytas prezidento Saparmurato Nijazovo kortežas. Buvo suimta apie šešiasdešimt asmenų, tarp jų ir Serdaras Rahimovas, ir nuteisti ilgomis laisvės atėmimo bausmėmis. Nuo to laiko TKP išėjo į gilų pogrindį.

## Išnašos
Rachel Diodati

**Reičelė Diodati** arba **Rubė Diodati** () – amerikiečių futbolininkė, centro gynėja. Žaidė Lietuvoje, atstovavo Šiaulių „Gintros“ klubui.

## Karjera
Gimė ir užaugo JAV, Bostone. Žaidė futbolą Worchester Academy ekipose.

2022 m. baigė magistro studijas Mičigano valstijos universitete, buvo pripažinta geriausia metų konferencijos gynėja. 

Susilaukė kvietimo į aukščiausios JAV moterų futbolo lygos Los Andželo FC Angel City treniruočių stovyklą.

### [[FC Gintra]]
2023 m. pradžioje persikėlė rungtyniauti į Lietuvą. 2023 m. balandžio 16 d. debiutavo klube A lygos rungtynėse prieš „Vilniaus“ klubą.

2023 m. gegužės 25 d. pelnė debiutinį įvartį moterų A lygoje prieš Žalgirio MFA. varžovės tuo metu pirmavo (1-0), o Rubė Diodati pelnė įvartį nuo 11 metrų žymos ir išlygino rezultatą (1-1). Permainingos rungtynės baigėsi minimalia šiauliečių pergale 3:2.

2023 m. birželio 14 d. realizavo dar vieną vienuolikos metrų baudinį. Po tikslaus smūgio šiaulietės pirmavo (1-0) prieš Joniškio „Saned“. Pačioje rungtynių pabaigoje įvartį pelnė ir Abigail Sunday. FC Gintra nugalėjo varžoves rezultatu 2-0.

2023 m. rugpjūčio 8 d. pasižymėjo įvarčiu Baltijos lygos rungtynėse prieš SFK Rīga. Šiaulietės tuo metu pirmavo 6-0, o Rubė Diodati pelnė septintą įvartį ir baigė varžovių triuškininmą. „Gintra“ pusfinalyje sutriuškino Rygos SFK rezultatu 7-0 ir pateko į finalą.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
;**[[FC Gintra]]**
* **Lietuvos čempionė**: 2023 m.
* **Baltijos moterų futbolo lygos nugalėtoja**: 2023 m.

## Šaltiniai

## Nuorodos
* gintra.lt (Apie žaidėją)
* [ SOCCERWAY]
* lietuvosfutbolas.lt
Plikių geležinkelio stotis

**Plikių geležinkelio stotis** – buvusi siaurojo geležinkelio stotis šiaurės vakarų Lietuvoje, Plikių miestelyje, netoli centrinės sankryžos ir Plikių evangelikų liuteronų bažnyčios. Galinė Klaipėdos–Plikių siaurojo geležinkelio stotis.

## Istorija

XX a. pradžioje nutiesta siaurojo geležinkelio linija, kuri Klaipėdą sujungė su Plikiais, Laugaliais, Pėžaičiais ir kitomis krašto gyvenvietėmis. Siauruko bėgiai į Klaipėdos užmiestį buvo baigti tiesti ir pradėti naudoti 1906 m. spalio 22 d. Ties Klemiške bėgiai šakojosi – vieni ėjo pro Dovilus į Laugalius, antri į Plikius. Buvo pervežami kroviniai ir keleiviai – Klaipėda–Pošaičiai (34,8 km), Klemiškė–Plikiai (34,8 km), Dovilai–Laugaliai (4,6 km). Iš Klaipėdos į Plikius pavieškele nutiestas siaurasis geležinkelis su Plikių galine stotimi. Prie geležinkelio stoties veikęs „Raiffeisen“ biuras supirkinėjo grūdus, pardavinėjo mineralines trąšas.

## Šaltiniai
Paul Giesing

**Paulis Gyzingas** (, 1891 m. Štutgarte, Vokietijoje – 1961 m. Tiubingene, Vokietijoje) – Klaipėdos architektas, bauhauzo architektūros atstovas.

## Biografija
Gimė 1891 m. Štutgarte. 1916 m. atvyko į Klaipėdą, 1926 m. paskirtas vyriausiuoju miesto architektu, 1938 m. perrinktas. Vadovavo miesto statyboms, projektavo naujus statinius. Klaipėdoje suprojektavo vaikų ligoninės naująjį korpusą (1934 m.), Imanuelio Kanto mokyklą (1937 m., dabar Lietuvos aukštoji jūreivystės mokykla), Taupomosios kasos pastatą (1938 m.), parengė projektą Simono Dacho mokyklos išplėtimui. Projektams būdinga ekspresionizmo ir neogotikos estetiniai principai, klinkerinių plytų naudojimas. Kūryba turėjo įtakos Klaipėdos bauhauzo vystymuisi.

Gyveno I. Kanto gatvėje. 1944 m. spalį, artėjant frontui, per galutinę civilių evakuaciją paliko Klaipėdą; šeima pasitraukė anksčiau – jau liepą. Po karo iki pat mirties gyveno Tiubingene, Vakarų Vokietijoje, tęsė architekto karjerą. P. Gyzingo sūnus – vokiečių režisierius Dyteris Gyzingas.

## Projektų galerija

KlpVyššíŠkoNámořnická.JPG|Lietuvos aukštoji jūreivystės mokykla, pagrindinis įėjimas
Klaipėda, Herkaus Manto g. 2.jpg|Taupomosios kasos pastatas H. Manto g. 2


## Šaltiniai
Toliočių geležinkelio stotelė

**Toliočių geležinkelio stotelė** (XX a. pradžioje ***Lukšių geležinkelio stotelė***) – buvusi stotelė šiaurės vakarų Lietuvoje, Lukšių kaime į vakarus nuo Toliočių.

## Istorija

Stotelė įkurta XX a. pradžioje *Lukšių* vardu, tarpukariu pervadinta *Toliočių* stotele. 1949 m. lapkritį per didelius šalčius sutriko ryšiai su gretima Kužių stotimi, ledo storis siekė 50 mm. 1961 m. Toliočių stotyje buvo sumontuoti pirmieji Lietuvoje elektriniai iešmai.

XX a. pabaigoje ties stotele esanti pralanka buvo numeruota iešmais Nr. 102/104, joje stodavo vietiniai Lietuvos ir tarptautiniai traukiniai. Nuo XXI a. pradžios svarbesne tapo Voveriškių geležinkelio stotelė, esanti už 2 km į pietryčius. Buvo išlikęs medinis stoties pastatas, kuris apie 2018 m. sudegė.

## Šaltiniai
Kaltanėnų geležinkelio stotelė

**Kaltanėnų geležinkelio stotelė** – buvusi stotis Kaltanėnų miestelio pietvakariuose, prie Utenos–Švenčionėlių geležinkelio, Geležinkelio gatvės pietvakariniame gale už Kaltanėnų dvaro.

## Istorija

1895–1899 m. pro čia nutiestas Panevėžio–Pastovių geležinkelis, 1901 m. atidaryta Kaltanėnų stotis, priskirta IV klasei. Po I pasaulinio karo lenkams okupavus Vilniaus kraštą, stotis atsirado pasienyje. XX a. pabaigoje, vėlyvuoju sovietmečiu uždaryta.

## Šaltiniai
Marilyn: A Biography

**Merlina: Biografija** () – 1973 m. Normano Meilerio išleista Merlinos Monro biografija. Knyga didelio formato, joje įtraukta daug puikių Monro nuotrauktų, Meileris pateikė tekstą. Pradžioje Lorensas Šileris, sukomplektavęs knygą, pasamdė Meilerį įžangai parašyti, tačiau šis ją išplėtė į ilgą esė.

Paskutiniame knygos skyriuje Meileris teigia esąs įsitikinęs, jog Merliną Monro nužudė FTB ir CŽA agentai, pasipiktinę jos tikėtinu romanu su Robertu F. Kenedžiu. Savo 1987 m. autobiografijoje „Laiko vingiai“ („Timebends“) dramaturgas Arturas Mileris, paskutinis Monro vyras, apie Meilerį rašė aštriai: „[Meileris] pats galavosi vaidindamas savo holivudines fantazijas apie beribę šlovę, seksą ir galią.“

## Šaltiniai
Meileris kaip šaltiniais naudojosi biografijomis „Merlina Monro“ („Marilyn Monroe“, aut. Maurice Zolotow, 1960), „Merlina: Nepapasakota istorija“ („Marilyn: an untold story“, aut. Norman Rosten, 1967) ir „Norma Džyna: Merlinos Monro gyvenimas“ („Norma Jean: the life of Marilyn Monroe“, aut. Fred Lawrence Guiles, 1969).

## Atsiliepimai
Kritikų atsiliepimai buvo prieštaringi. Nors nuotraukos buvo giriamos, kritikai labai sumenkino Meilerio tekstą, ypač jo tvirtinimą, kad vyriausybės agentai nužudė Monro.

Interviu pramoginėje laidoje „60 Minutes“, transliuotoje 1973 m. liepos 13 d., Meileris paklausė savo pašnekovo Maiko Voleso, ar šis įsitikinęs savo teiginiu dėl Monro „žmogžudystės“. Volesas atsakė, kad ne. Meileris prisipažino Volesui, kad knygą parašė už pinigus ir kad Kenedžio nužudymo scenarijus padarė knygą perkamesnę.

Iš visų jo darbų šios knygos egzempliorių parduota daugiausia, išskyrus romaną „Nuogieji ir mirusieji“. Biografija buvo spausdinama dešimtmečiais, bet JAV po 2011 m. nebeišleista.

Dviejuose vėlesniuose darbuose, kurių bendraautoris yra Meileris, pateikiami įsivaizduojami Merlinos Monro žodžiai, tai: 1980 m. knyga „Apie moteris ir jų elegantiškumą“ („Of Women and Their Elegance“) ir 1986 m. pjesė „Tuščiagalvė“ („Strawhead“), pastatyta Brodvėjuje, pagrindinį vaidmenį atliko jo duktė Keitė Meiler.

## Išnašos
Tomasz Ujejski

**Tomašas Ujejskis** (, 1613 m. Lenkijoje – 1689 m. rugpjūčio 1 d. Vilniuje) – Lenkijos Romos katalikų kunigas, Plocko ir Varmijos karališkasis sekretorius ir kanauninkas.

Varmijos sufraganas 1658–1677 m. 1668 m. rugsėjo 16 d. vykusiame sosto atsisakymo posėdyje jis pasirašė aktą, patvirtinantį Jono II Kazimiero Vazos atsistatydinimą. 1669 m. buvo Michalo Korybo Višnioveckio kurfiurstas iš Kijevo vaivadijos. Jano III Sobieskio kurfiurstas iš Kijevo vaivadijos 1674 m. 1677 metais įstojo į Jėzuitų ordiną. Baigė studijas Romoje.

Palaidotas Vilniaus Ignaco Lojolos bažnyčioje.

## Išnašos

## Bibliografija
*
Mergalaukio geležinkelio stotis

:: *Apie stotį prie Simno miesto žr. [[Simno geležinkelio stotelė]]*.

**Mergalaukio geležinkelio stotis** (iki XX a. tarpukario ***Simno geležinkelio stotis***) – buvusi stotis Alytaus rajono savivaldybėje, pietinėje Mergalaukio kaimo dalyje, prie Šeštokų–Alytaus geležinkelio.

## Istorija

Stotis įrengta 1899 m. ir kurį laiką vadinosi *Simno* stotimi. 1923 m. stotyje buvo surašyta 30 gyventojų. XX a. tarpukariu stotis pervadinta *Mergalaukio* vardu.

1992–1994 m. stotis buvo užkonservuota, o 2003 m. uždaryta. Stoties pastatas nugriautas.

## Šaltiniai

## Nuorodos
* Stočių ir stotelių pavadinimai *miestai.net* (2023-08-10)
Kirgizijos prezidentas

**Kirgizijos Respublikos prezidentas** (, ) – Kirgizijos valstybės ir vyriausybės vadovas. Prezidentas vadovauja šalies vykdomajai valdžiai, yra vyriausiasis Kirgizijos ginkluotųjų pajėgų vadas ir vadovauja Nacionalinio saugumo tarybai. Sadyras Žaparovas yra šeštasis ir dabartinis Kirgizijos prezidentas, pareigas einantis nuo 2021 m. sausio 28 d.

Pagal Konstituciją prezidentas yra „tautos ir valstybės valdžios vienybės simbolis, Kirgizijos Respublikos Konstitucijos, asmens ir piliečio teisių bei laisvių garantas“.

Prezidento pareigybė įsteigta 1990 m. vietoj Aukščiausiosios Tarybos pirmininko, kuris įvairiomis formomis egzistavo nuo 1936 m., kai šalis vadinosi Kirgizijos Tarybų Socialistine Respublika.

Pirmasis visuotinai išrinktas prezidentas buvo Askaras Akajevas, pareigas ėjęs nuo 1990 m. spalio iki 2005 m. kovo 24 d. 2005 m. liepos mėn. buvo išrinktas Kurmanbekas Bakijevas. Jis perrinktas 2009 m., tačiau 2010 m. balandžio mėn. dėl didelių riaušių buvo priverstas atsistatydinti ir bėgti iš šalies. 2010 m. balandžio mėn. laikinajai vyriausybei vadovauti išrinkta Roza Otunbajeva. 2010 m. liepos 3 d. ji oficialiai inauguruota prezidente ribotam laikui, kol bus surengti rinkimai. Jos įpėdinis Almazbekas Atambajevas išrinktas 2011 m. Kirgizijos prezidento rinkimuose.

2017 m. spalio 16 d. šalies prezidentu buvo išrinktas buvęs ministras pirmininkas Sooronbajus Žeenbekovas. 2020 m. spalio 15 d. Žeenbekovas atsistatydino po neramumų, kilusių dėl spalio 4 d. vykusių parlamento rinkimų. Žeenbekovą pakeitė ministras pirmininkas Sadyras Žaparovas, kuris tapo laikinai einančiu prezidento pareigas, o spalio 16 d. buvo patvirtintas prezidentu.

## Rinkimai

### Kvalifikaciniai reikalavimai
Prezidento pareigas gali eiti visi Kirgizijos piliečiai, ne jaunesni kaip 35 metų ir ne vyresni kaip 65 metų. Kandidatas turi mokėti valstybinę kalbą ir gyventi respublikoje ne trumpiau kaip 15 metų iki jo kandidatūros iškėlimo. Prezidentas negali būti parlamento nariu, užimti kitų pareigų, užsiimti verslu ir privalo sustabdyti veiklą politinėse partijose ir organizacijose savo kadencijos laikotarpiu.

### Rinkimų įstatymai
Prezidentą renka Kirgizijos piliečiai balsų dauguma. Šie rinkimai vyksta remiantis visuotine rinkimų teise ir slaptu balsavimu. Norėdamas tapti kandidatu, asmuo turi surinkti penkiasdešimties tūkstančių registruotų rinkėjų parašus.

Kad rinkimai būtų laikomi galiojančiais, rinkėjų aktyvumas negali būti mažesnis nei penkiasdešimt procentų. Taip pat, jei kandidatą remia penkiasdešimt procentų dalyvavusių rinkėjų, jis tampa nugalėtoju. Jei nė vienas kandidatas nesurenka absoliučios daugumos pirmajame ture, du daugiausiai balsų surinkę kandidatai varžosi antrajame ture.

## Prezidentai

## Išnašos
Nasta

**Vilniaus valstybinis namų statybos kombinatas „Nasta“** – statybų organizacija, pagrinde veikusi Vilniuje ir kituose Lietuvos regionuose 1965–1999 m. Gamino gelžbetonines ir betonines konstrukcijas, statė gyvenamuosius rajonus Alytuje, Elektrėnuose, Utenoje, Grigiškėse; Vilniuje pastatė beveik visus miegamuosius rajonus: Lazdynus, Žirmūnus, Šeškinę, Karoliniškės, Viršuliškės, Pašilaičius, Fabijoniškės, Pilaitę. 

Kombinato vadovais buvo Š. Liubeckis, A. Mikulėnas, A. Abramavičius, V. Šeleika. Vincentas Šileika už Lazdynų rajono statybas 1974 m. gavo Lenino premiją (kartu su kitais). Paskutinės kombinato direktorių valdybos nariais buvo: Generalinis direktorius Dalius Stasiukonis, technikos direktorius Vidmantas Drumsta, vyr. buhalteris-direktorius Michal Stankevič, statybos direktorius Audrius Jokštys, vyr. ekonomistas Vladimir Čerevec.

## Istorija
1965 m. sausio 1 d. įkurtas Vilniaus namų statybos kombinatas. 1971 m. apdovanotas Lenino ordinu. 1987 m. kovo 15 d. reorganizuotas į Projektavimo ir statybos susivienijimą „Vilnius“. 1987 m. duomenimis, susidėjo iš 6 statybos valdybų, Vilniaus stambiaplokščių namų detalių gamyklos ir projektavimo konstravimo biuro. 1987 m. pagamino 279 tūkst. m³ betoninių ir gelžbetoninių konstrukcijų, pastatė 304 tūkst. m² bendrojo ploto gyvenamųjų namų. Kombinate dirbo 3340 darbuotojų. Iš jų apie 500 buvo inžinieriai ir techniniai darbuotojai. 1990 m. gruodžio 17 d. reorganizuotas į Vilniaus valstybinį namų statybos kombinatą „Nasta“ su pavaldumu Vilniaus miesto savivaldybei.

1999 m. balandžio 23 d. likviduotas. Buvę kombinato darbuotojai įkūrė kitas statybines įmones, kurios toliau statė Vilniuje daugiabučius namus (Algio Stabingio UAB „Junesta“, Antano Jasukaičio UAB „Andova“ ir kitos).

## Šaltiniai

## Literatūra
* Vladislovas Norkus. Mano klasė: nuo 1954 iki 2009. - Kaunas, 2009. - 468 p. - P. 99-117.
* Projektavimo ir statybos susivienijimas „Vilnius“- Vilnius, “Vagos“ leidykla, 1990.

## Nuorodos
* ''Vincentas Šileika. Kaip Lietuvos kaimo vaikas rusų branduolinį objektą ir mūsų sostinę statė'', „Statybų naujienos”, 2014-11-06.
Bosnijos ir Hercegovinos futbolas 2023–2024 m.

**[[Bosnija ir Hercegovina|Bosnijos ir Hercegovinos]] futbolo varžybos [[2023]]–[[2024]] m.**
*  prasidėjo 2023 m. liepos 29 d., baigėsi 2024 m. gegužės 26 d.;
* s turnyras prasidėjo 2023 m. rugsėjo 26 d., finalas įvyko 2024 m. gegužės 23 d.

## 2023–2024 m. [[Premijer liga]]
* **[[Premijer liga]]** – aukščiausioji futbolo lyga. 

Pokyčiai lygoje:

### Dalyviai
Dalyvavo 12 komandų.

### Galutinė lentelė
*  **[[FK Borac Banja Luka|FK Borac]]** tapo čempionais. 

## 2023–2024 m. [[Bosnijos ir Hercegovinos futbolo taurė]]
* **[[Bosnijos ir Hercegovinos futbolo taurė]]** – pagrindinis centralizuotas Bosnijos ir Hercegovinos futbolo taurės turnyras.
* Finalo rungtynės buvo sužaistos 2024 m. gegužės d.
* 🏆 Taurę iškovojo Bania Lukos „Borac“.
### Finalo rungtynės
----
; Pirmosios rungtynės

----
; Atsakomosios rungtynės

* Bania Lukos „Borac“ pateikė apleliaciją, kuri buvo patenkinta ir klubas iškovojo techninę pergalę.
----

## Išnašos

## Nuorodos
* SOCCERWAY 2022–2023 m.
* FLASHSCORE taurės turnyras
Simno geležinkelio stotelė

:: *Apie stotį į rytus nuo Simno miesto žr. [[Mergalaukio geležinkelio stotis]] – ji taip pat vadinosi Simno vardu.*

**Simno geležinkelio stotelė** (anksčiau ***Kalesninkų geležinkelio stotelė***) – buvusi stotelė pietinėje Simno miesto dalyje, prie Šeštokų–Alytaus geležinkelio.

## Istorija

Stotelė įrengta XX a. tarpukariu, iš pradžių vadinosi *Kalesninkų (Kalesnykų)* vardu, XX a. 2-ojoje pusėje pervadinta *Simno vardu*. II pasaulinio karo pabaigoje besitraukdami vokiečiai išardė Alytaus–Šeštokų ruožą. Sovietmečiu jis buvo atstatytas – 1958 m. atidaryta Simno–Šeštokų, 1959 m. Simno–Alytaus atkarpa.

Tai buvo nedidelė stotelė – 1968 m. čia buvo atviras medinis laukiamasis pastatas. XX a. pabaigoje uždaryta.

## Šaltiniai

## Nuorodos
* Stočių ir stotelių pavadinimai *miestai.net* (2023-08-10)
* Geležk. Kazlų Rūda-Šeštokai-Trakiškiai (>Alytus) *miestai.net* (2023-08-10)
Srđan Hrstić

**Srdžanas Hrstičius** (*Srđan Hrstić/Срђан Хрстић*; g. 2003 m. liepos 18 d.) – Serbijos futbolininkas, puolėjas. Turi dvigubą Serbijos ir Kroatijos pilietybę.

## Karjera
Karjeros pradžioje atstovavo Suboticos „Spartak“. Rungtyniavo klubo jaunimo ekipose, o 2020 m. pakviestas į pagrindinę komandą.

### [[BK Häcken]]
Nuo 2023 m. rugpjūčio atstovavo BK Häcken (Švedija). Klubas pateko į Čempionų lygos atrankos turnyrą, o vėliau buvo perkelti į Europos lygos atrankas. 

2023 m. rugpjūčio 10 d. Vilniuje rezultatu 3-1 nugalėjo „Žalgirio“ klubą. Srđan Hrstić pelnė pirmus du įvarčius ir atliko rezultatyvų perdavimą, po kurio Mikkel Rygaard pasiuntė kamuolį į vartus. Žalgirietis Nassim Hnid rungtynių pabaigoje sušvelnino rezultatą.

2023 m. rugpjūčio 17 d. Europos lygos atsakomosiose rungtynėse Švedijoje BK Häcken sutriuškino „Žalgirio“ klubą rezultatu 5:0. 28 rungtynių minutę Ibrahim Sadiq atliko rezultatyvų perdavimą, po kurio pasižymėjo Srđan Hrstić.

2025 m. rugsėjo mėn. nuomos pagrindais buvo paskolintas SCR Altach.

## Išnašos

## Nuorodos
* SOCCERWAY
* Transfermarkt
* Globalsportsarchive
Žilių geležinkelio stotelė

**Žilių geležinkelio stotelė** – buvusi stotis šiaurės vakarų Lietuvoje, 1 km į rytus nuo Žilių kaimo, prie Kužių–Mažeikių geležinkelio ruožo tarp Papilės ir Kuršėnų. Stotelė apsupta miškų, sunkiai pasiekiama nuo plento, pastatas neišlikęs.

## Istorija

Įkurta XIX a. pabaigoje. XX a. amžiaus pabaigoje čia stodavo keleiviniai priemiestiniai traukiniai Šiauliai–Mažeikiai ir Radviliškis–Mažeikiai. 2003 m. stotelė uždaryta.

## Šaltiniai
Valiukiškis

**Valiukiškis** – buvęs viensėdis Kupiškio rajono savivaldybėje, dabar Kuosėnų kaimo dalis.

## Istorija

Viensėdis buvo įsikūręs prie Panevėžio–Daugpilio geležinkelio, XX a. viduryje čia buvo Valiukiškio geležinkelio stotelė. 1968 m. viensėdis prijungtas prie Kuosėnų kaimo.

## Gyventojai

### Žymūs žmonės
* Kazimieras Jokantas (1880–1942), tarpukario Lietuvos švietimo ministras

## Šaltiniai
Krosnos geležinkelio stotelė

**Krosnos geležinkelio stotelė** – buvusi stotis Lazdijų rajono savivaldybėje, Birsčių kaime 1 km į rytus nuo Krosnos miestelio (į vakarus nuo kaimo buvo Krosnos II geležinkelio stotelė).

## Istorija

Stotis įrengta 1899 m. prie Užnemunės geležinkelio. Uždaryta XX a. pabaigoje.

## Šaltiniai
Likiškių geležinkelio stotelė

**Likiškių geležinkelio stotelė** (1971–1984 m. ***Alytaus geležinkelio stotelė***) – buvusi keleivių laipinimo vieta Likiškėliuose, į vakarus nuo Alytaus miesto ribos, į pietus nuo kelio , už Simno plento viaduko į pietvakarius nuo Šeštokų.

## Istorija

Stotis įkurta XX a. 1-ojoje pusėje prie Užnemunės geležinkelio ir vadinosi *Likiškių* vardu kaip pralanka. 1971 m. stotelė pervadinta *Alytaus* vardu. 1984 m. uždaryta, kai už 1,5 km buvo atidaryta naujoji Alytaus geležinkelio stotis.

## Šaltiniai
Kernavės dvaras

**Kernavės dvaras** (arba ***Kriveikiškio dvaras***) – buvęs dvaras Kernavėje, Širvintų rajone. Archeologinė dvarvietė yra Neries šlaito viršutinėje dalyje.

## Istorija
Dvaras minimas nuo XVI a., kurį laiką klestėjęs, bet XVII–XVIII a. nuskurdęs. 1992 m. kasinėjimų metu čia buvo aptikta unikalių koklių.

Dvaras sunyko XIX a.

2014 m. sausio 3 d. Kernavės archeologinė vietovė įtraukta į Kultūros vertybių registrą. Unikalus objekto kodas 37320. 

2023 m. rugpjūtį dvarvietėje rasti XIII–XIV a. penki nesmulkinti lietuviški ilgieji - Lietuvos Didžiosios Kunigaikštystės sidabriniai pinigai.

## Šaltiniai
Santaikos geležinkelio stotelė

**Santaikos geležinkelio stotelė** (iki 1959 m. ***Pošnios geležinkelio stotelė***) – buvusi stotelė Alytaus rajone, tarp Santaikos (šiaurės vakaruose) ir Pošnios (pietryčiuose) kaimų, greta Šeštokų–Alytaus geležinkelio.

## Istorija

Stotelė įkurta 1929 m. *Pošnios* vardu. 1959 m. pervadinta *Santaikos* vardu. XX a. pabaigoje uždaryta.

## Šaltiniai
Krosnos II geležinkelio stotelė

**Krosnos II geležinkelio stotelė** (iki sovietmečio ***Tūriškių geležinkelio stotelė***) – buvusi stotis Lazdijų rajono savivaldybėje, tarp Tūriškių (vakaruose) ir Krosnos kaimų, prie Šeštokų–Alytaus geležinkelio ir kelio .

## Istorija

Stotis įrengta XX a. pradžioje prie Užnemunės geležinkelio. Iš pradžių vadinosi *Tūriškių* vardu (nors kai kur nurodoma ir *Krosnos* vardu), 1959 m. pavadinta *Krosnos II* stotimi – Krosnos geležinkelio stotelė buvo kiek toliau į rytus. Tarpukariu geležinkelio stoties viršininku dirbo būsimasis partizanas Vincas Skalandžiūnas-Šernas (1901–1945).

## Šaltiniai
Kauno-1 geležinkelio stotelė

**Kauno-1 geležinkelio stotelė** – buvusi geležinkelio stotis rytinėje Kauno dalyje, Petrašiūnuose. Uždaryta po 2009 m.

## Istorija

Prieš II pasaulinį karą Žemuosiuose Petrašiūnuose buvo ***Pažaislio stotelė***. Ji buvo nutolusi 3 km nuo Kauno ir 2 km nuo Amalių, įkurta kiek į vakarus nuo dabartinės R. Kalantos gatvės šalia Nemuno. 1959 m. stotelė minima jau kaip ***Petrašiūnų stotelė***. Sovietmečiu vėliau ji buvo panaikinta.

Poreikis vėl įkurti stotelę atsirado 2008 m. pradėjus Kauno geležinkelio tunelio kapitalinį remontą. 2008 m. vasario 1 d. buvo nutrauktas traukinių eismas Kauno geležinkelio tuneliu ir tada atidaryta laikina keleivinių traukinių stotelė, kuriai suteiktas pavadinimas „Kaunas-1“. Stotelė buvo prie pat R. Kalantos gatvės, 50 m į rytus nuo geležinkelio tilto. Stotelėje įrengtas peronas, prieigose išasfaltuotas kelias nuo R. Kalantos gatvės, įrengta nedidelė automobilių aikštelė. Planuota, kad naujosios stotelės prireiks iki 2009 m. rugpjūčio, tačiau po rekonstrukcijos Kauno geležinkelio tunelis vėl atidarytas kiek vėliau – 2009 m. lapkričio 17 d. Netrukus Kauno stotis įgavo įprastines funkcijas ir maršrutus, o „Kauno-1“ stotis uždaryta, jos infrastruktūra išardyta.

## Šaltiniai
Eugenijus Stankus

**Eugenijus Stankus** (1945 m. gruodžio 10 d. Maldučiuose, Rietavo valsčiuje – 2023 m. rugpjūčio 7 d. Vilniuje) – Lietuvos matematikas.

## Biografija
Mokėsi Rietavo vidurinėje mokykloje, Baigęs mokyklą, įstojo į Vilniaus universiteto Matematikos fakultetą, kurį baigė 1970 metais, įgydamas matematiko kvalifikaciją. 1973–1976 m. studijavo Vilniaus universiteto aspirantūroje, 1977 metais apgynė fizikos ir matematikos kandidato disertaciją tema „Tikimybiniai metodai Dirichlė L-funkcijų reikšmių pasiskirstymo teorijoje“ (darbo vadovas prof. Jonas Kubilius). Dirbo VU Matematikos ir informatikos fakultete asistentu (1970–1978 m.), vyr. dėstytoju (1978–1982 m.), docentu (1982–2008 m.), profesoriumi (2008–2014 m.). 2003–2014 m. buvo Matematikos ir informatikos metodikos katedros vedėjas. Dėstė tikimybių teoriją, tiesinę algebrą ir geometriją, skaičių teoriją, matematikos didaktiką, matematikos pagrindus ir kitus dalykus. Kėlė kvalifikaciją Maskvos M. Lomonosovo universitete, Leningrado Matematikos institute, Liono universitete. 2008 m. jis atliko habilitacinę procedūrą tema „Tikimybiniai metodai Dirichlė L-funkcijų reikšmių pasiskirstymo teorijoje“, tais pačiais metais jam suteiktas profesoriaus vardas.

Jis buvo vienas iš matematikos vadovėlių ir uždavinynų 11–12 klasėms (2003–2004 m.) autorių, aktyviai dalyvavo matematikos mokytojų kvalifikacijos kėlimo renginiuose, skaitė daug paskaitų mokytojams, parengė metodinių rekomendacijų, buvo įvairių Švietimo ir mokslo ministerijos darbo grupių narys, Valstybinio matematikos brandos egzamino programos ir užduočių rengėjas, ilgai dirbo Lietuvos matematikos mokytojų asociacijos taryboje. E. Stankus buvo vienas iš Lietuvos jaunųjų matematikų mokyklos atkūrimo 1998 metais iniciatorių, iki paskutinių dienų ruošė ir tikrino jos užduotis, ilgai tvarkė mokyklos internetinę svetainę, redagavo mokyklos leidinius. Jis aktyviai reiškėsi regioninių olimpiadų veikloje, ruošė joms užduotis, vertino mokinių darbus, skaitė paskaitas mokytojams ir mokiniams. Taip pat buvo vienas iš Rietavo komandinės matematikos olimpiados mokytojo Kazio Šikšniaus taurei laimėti organizatorių. Ši olimpiada vyko kasmet nuo 2002 iki 2019 metų.

## Mokslinė veikla
Vedė visų savo dėstytų dalykų ir matematinės analizės praktinius užsiėmimus. Paskelbė 25 mokslinius straipsnius skaičių teorijos ir tikimybinės skaičių teorijos kryptyje, 70 straipsnių matematikos metodikos kryptyje, išleido 19 vadovėlių vidurinėms mokykloms, kolegijoms, universitetams (su bendraautoriais), sudarė (su bendraautoriais) dešimt Lietuvos jaunųjų matematikų mokyklos metodinės medžiagos knygų.

## Bibliografija
* *Matematika*, 2001 m. (su A. Apyniu)
* *Matematika*, 2003–2004 m. (vadovėlių, uždavinynų, mokytojo knygų komplektas 11–12 klasių mokiniams, su kitais)
* *Tiesinė algebra ir geometrija*, 2005 m.
* *Ekonometrija*, 2005 m.
* *Matematikos pagrindai*, 2009 m. (su A. Apyniu)

## Įvertinimas
* 2016 m. Rietavo savivaldybės garbės pilietis

## Šaltiniai
Bronius Krakevičius

**Bronius Krakevičius** (g. 1963 m. spalio 14 d. Dubičiuose) – Lietuvos fotografas, kunigas.

## Biografija
1984–1990 m. studijavo Kauno tarpdiecezinėje kunigų seminarijoje. 1990 m. gegužės 27 d. Vilniaus šv. Stanislovo ir šv. Vladislovo arkikatedroje bazilikoje arkivyskupo Julijono Steponavičiaus pašventintas kunigu.

Nuo 1990 metų dirbo įvairiose pietų Lietuvos parapijose. 2002–2011 m. Druskininkų Švč. Mergelės Marijos Škaplierinės parapijos klebonas, 2011–2021 m. – Valkininkų Švč. Mergelės Marijos Apsilankymo parapijos klebonas. Nuo 2021 m. – Marcinkonių Šv. apaštalų Simono ir Judo Tado ir Kabelių Švč. Mergelės Marijos Ėmimo į dangų parapijų klebonas. Nuo 2025 m. paskirtas ir Rudnios Švč. Mergelės Marijos Nuolatinės Globėjos parapijos klebonu.https://www.vilnensis.lt/kunigu-skyrimai-vilniaus-arkivyskupijoje-2025-m/

Nuo vaikystės domėjosi fotografija. Varėnos rajone ir visoje Lietuvoje žinomas kaip profesionalus fotografas. Nuotraukose atsiskleidžia Dzūkijos gamtos specifinis koloritas gimtųjų vietų peizažuose, atskirų gamtos, miško, vandens pasaulio detalės.

## Apdovanojimai
• 2022 m. „Sidabrinės bitės“ ženklas ir Varėnos rajono savivaldybės premija už istorinio paveldo saugojimą ir puoselėjimą, profesionalaus meno ir sakralumo harmonijos kūrimą.
 
## Šaltiniai
Kaubariškio geležinkelio stotelė

**Kaubariškio geležinkelio stotelė** – buvusi stotis Panevėžio rajono savivaldybėje, Kaubariškio kaime, prie Radviliškio–Daugpilio geležinkelio.

## Istorija

Įkurta XX a., keleiviniai traukiniai stotelėje stodavo bent iki 2009 m. Vėliau stotelė uždaryta, 2014 m. jos peroną (248 m²) buvo numatoma nurašyti kaip nusidėvėjusį.

## Šaltiniai
Gardino geležinkelio stotis

**Gardino geležinkelio stotis** – geležinkelio stotis vakarų Baltarusijoje, Gardino mieste.

## Istorija

Atidaryta 1862 m. gruodžio 27 d. prie Peterburgo–Varšuvos geležinkelio. Nuo 1907 m. geležinkelio mazgas. 1986 m. senasis pastatas nugriautas ir pastatytas naujasis, dabartinis stoties pastatas. 1995 m. stotyje pastatyta ąžuolinė atminimo lenta 1863 m. sukilimo dalyviams, 2023 m. liepą nuimta. Iki XX a. pabaigos vyko tiesioginiai traukiniai iš Vilniaus į Gardiną per Druskininkus.

## Šaltiniai
Rimini FC

**„Riminio“ futbolo klubas** arba **Rimini Football Club** – Italijos futbolo klubas iš Riminio miesto, Emilijoje-Romanijoje (vidurio Italija)

## Istorija
Pirmasis klubas įkurtas 1912 m. Vėlesniais metais jis žlugo. 1938 m. įkurtas Rimini Calcio.

### Rimini Football Club 1912
2016 m. vasarą įkurtas **Rimini Football Club 1912** ir 2016–2017 m. sezone rungtyniavo regioninėje lygoje. 

2017–2018 m. sezone rungtyniavo Serie D ir tapo nugalėtojais „D“ grupėje.

2018–2019 m. sezone rungtyniavo Serie C ir „B“ grupėje liko 18 vietoje. Dėl išlikimo rungtyniavo pereinamųjų rungynių cikle.

2019–2020 m. sezone Serie C „B“ grupėje liko dvidešimti, o po sezono buvo perkelti į žemesnį divizioną.

2020–2021 m. sezone Serie D „D“ grupėje buvo penkti, o 2021–2022 m. sezone tapo nugalėtojais ir buvo perkelti į aukštesnį lygmenį.

2022–2023 m. sezone Serie C ir „B“ grupėje užėmė devintą vietą.

2023 m. liepos 15 d. pranešta, kad naujuoju treneriu tapo Diego Raimondi.
2023 m. rugpjūčio mėn. su klubu dviejų metų sutartį pasirašė Linas Mėgelaitis.

2023–2024 m. sezone rungtyniavo Serie C.

## Lietuviai
* Linas Mėgelaitis, saugas (2023-2025 m.)

## Spalvinė gama

## Apranga
; Sportinės aprangos pokyčiai.
* Namuose žaidžia raudona balta apranga. 

## Išnašos

## Nuorodos
* 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Juodkalnijos futbolas 2023–2024 m.

**[[Juodkalnija|Juodkalnijos]] futbolo varžybos [[2023]]–[[2024]] m.**
*  prasidėjo 2023 m. liepos 23 d., baigėsi 2024 m. gegužės 25 d.;
* s turnyras prasidėjo 2023 m. rugpjūčio 30 d., o finalas įvyko 2024 m. gegužės 30 d.

## 2023–2024 m. [[Juodkalnijos pirmoji lyga|Pirma lyga]]
* **[[Juodkalnijos pirmoji lyga|Pirma lyga]]** () – aukščiausioji futbolo lyga.
* 18–asis futbolo čempionatas šalyje, atkūrus šalies Nepriklausomybę.

Dalyvavo 10 komandų.

### Galutinė lentelė
* FK Dečić tapo čempionais.

### Pereinamosios rungtynės

Rungtynės tarp Otrant-Olympic ir Mladost DG.
----

----

* **[[FK Otrant-Olympic|Otrant-Olympic]] nugalėjo varžovus bendru dviejų rungtynių rezultatu 3-2 ir pateko į aukščiausią šalies lygą.**
------

Rungtynės tarp Podgorica ir Jedinstvo.
----

----

* **[[FK Jedinstvo Bijelo Polje|Jedinstvo]] nugalėjo varžovus bendru dviejų rungtynių rezultatu 3-1 ir išsaugojo vietą aukščiausioje šalies lygoje.**
----

## 2023–2024 m. Antra lyga
* **Antra lyga** – antros pakopos futbolo pirmenybės šalyje.
* 2023–2024 m. sezone dalyvavo 10 ekipų.

### Galutinė lentelė
* Nugalėtojai gauna teisę perkeliami į Pirmą lygą, o dvi komandos savo vertę turi įrodinėti pereinamosiose rungtynėse.

## 2023–2024 m. [[Juodkalnijos futbolo taurė]]
* **[[Juodkalnijos futbolo taurė]]** – pagrindinis atkrintamųjų varžybų futbolo turnyras Juodkalnijoje. Vyksta nuo 2006 metų.
* 18–asis taurės turnyras, atkūrus šalies Nepriklausomybę.
### Finalo  rungtynės

; Budućnost nugalėjo varžovus rezultatu 2-1 ir iškovojo trofėjų.
----

## Išnašos

## Nuorodos
* RSSSF duomenų bazė
* UEFA svetainė
* SOCCERWAY (taurės turnyras)
Sadyras Žaparovas

**Sadyras Žaparovas** (, g. ) – Kirgizijos prezidentas, pareigas einantis nuo 2021 m. sausio 28 d.

Anksčiau jis ėjo laikinojo Kirgizijos ministro pirmininko pareigas 2020 m. laikinojoje vyriausybėje po to, kai 2020 m. spalio 15 d. dėl rinkimų protestų atsistatydino Sooronbajus Žeenbekovas. Po Žeenbekovo atsistatydinimo Žaparovas taip pat ėjo laikinojo Kirgizijos prezidento pareigas, tačiau 2020 m. lapkričio 14 d. atsistatydino pats. 2021 m. sausio 10 d. politikas išrinktas prezidentu.

## Kritika
Sadyras Žaparovas apibūdinamas kaip nacionalistas ir populistas. Vakarų žiniasklaidoje jis lyginamas su tokiais politikais kaip Ilhamas Alijevas ir Donaldas Trampas.

Žaparovas kaltinamas kirgizų nacionalizmo kurstymu, daugelis jį vadina „užkietėjusiu nacionalistu, linkusiu į smurtą“ ir nusiteikusiu prieš uzbekus. Daugelis tvirtina, kad S. Žaparovas, dirbdamas antikorupcijos padaliniuose, „neparodė didelės sėkmės kovoje su korupcija“, buvo kaltinamas ryšiais su nusikalstamo pasaulio bosu Kamčiu Kolbajevu.

2021 m. balandį prezidentas pareklamavo nuodingą kurpelės šaknį kaip COVID-19 gydymo priemonę. Vėliau į ligoninę buvo paguldyti mažiausiai keturi apsinuodiję žmonės. „Facebook“ galiausiai pašalino prezidento įrašus, kuriuose propaguojamas šios šaknies vartojimas.

## Išnašos

|-
AS Gubbio 1910

**„Gubijaus“ futbolo klubas** arba **AS Gubbio 1910** – Italijos futbolo klubas iš Gubijaus miesto, .

## Istorija
Pirmasis klubas įkurtas 1913 m. Vėlesniais metais jis žlugo. 1949 m. įkurtas naujasis klubas.

2022–2023 m. sezone Serie C ir „B“ grupėje užėmė penktą vietą.

2023–2024 m. sezone rungtyniavo Serie C.

## Lietuviai
*  Edgaras Dubickas, puolėjas (2020 m.); US Lecce klubui priklausęs futbolininkas 2020 m. sausio mėn. oficialiai paskolintas AS Gubbio iki 2020 m. vasaros.
*  Linas Mėgelaitis, saugas (2020–2021 m.)
*  Titas Krapikas, vartininkas (2025–);

## Spalvinė gama

## Apranga
; Sportinės aprangos pokyčiai.
* Namuose žaidžia raudona mėlyna apranga. 

## Išnašos

## Nuorodos
* 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Kosovo futbolas 2023–2024 m.

**[[Kosovas|Kosovo]] futbolo varžybos [[2023]]–[[2024]] m.**
*  prasidėjo 2023 m. rugpjūčio 12 d., baigėsi 2024 m. gegužės 25 d.;
* s turnyras prasidėjo 2023 m. rudenį, finalas įvyko 2024 m. birželio d.

## 2023–2024 m. Kosovo Superliga
* **Superliga** – pirmos pakopos, elito divizionas, aukščiausia futbolo lyga.
* Dalyvavo 10 komandų.

Komandos:

### Galutinė lentelė

### Pereinamosios rungtynės

* **[[KF Feronikeli|Feronikeli]] nugalėjo varžovus rezultatu 1-0 ir išsaugojo vietą Superlygoje.**
----

## 2023–2024 m. [[Superliga e Futbollit për Femra të Kosovës|moterų Superlyga]]
* **[[Superliga e Futbollit për Femra të Kosovës|moterų Superlyga]]** – aukščiausioji futbolo lyga.
### Dalyvavusios ekipos
* 2023–2024 m. dalyvavo 8 ekipos.

### Galutinė ekipų rikiuotė
* KFF Mitrovica čempionių titulą.

## 2023–2024 m. [[Kosovo futbolo taurė]] ''(Kupa e Kosovës)''
* Į finalą pateko Ballkani ir Prishtina.
### Finalo rungtynės
----

----

* 🏆 ** finalo rungtynėse palaužė varžovus tik baudinių serijos metu ir iškovojo šalies futbolo taurę.**
----

## Išnašos

## Nuorodos
* 2023–2024 m. RSSSF
* SuperLiga Soccerway
* SuperLiga Flashscore
Herbert Reissmann

**Herbertas Reismanas** (, 1895 m. gegužės 19 d. Kamence, Vokietijoje – 1961 m. rugsėjo 26 d. Veimare, VDR) – Klaipėdoje gyvenęs ir dirbęs vokiečių inžinierius, architektas, bauhauzo architektūros atstovas.

## Biografija ir veikla
1919–1921 m. studijavo Dresdeno aukštojoje technikos mokykloje, tuo pačiu metu dirbo privačioje projektavimo firmoje. 1923 m. atvyko į Klaipėdą, įsidarbino architekto Alfredo Niksdorfo statybos ir projektavimo bendrovėje. Klaipėdos krašte suprojektavo apie 140 gyvenamųjų, pramoninių, visuomeninių, administracinių pastatų ir jų rekonstrukcijų. 1944 m. pasitraukė į Vokietiją, nuo 1949 m. dėstė Dresdeno aukštojoje technikos mokykloje, nuo 1956 m. profesoriavo Veimaro aukštojoje architektūros ir statybos mokykloje. Parašė straipsnių architektūros klausimais, kartu su kitais parengė „Kaimo architekto vadovą”, „Knygelę kaimo architektui”.

## Kūryba
Pastatai pasižymi santūriomis konstruktyviomis formomis, juose vyrauja horizontalios ir vertikalios linijos, suapvalinti kampai ir briaunos, vietinių liaudiškų architektūros formų elementai. Pagal H. Reismano projektus pastatyta 15 paviljonų Lietuvos prekybos ir pramonės parodai (1927 m.), plaukimo stotis ir mokykla Smiltynėje (1930 m., neišliko), Neringos muziejus (neišliko) ir Tomo Mano vasarnamis Nidoje (1930 m., dabar muziejus), Klaipėdos krašto draudimo įstaigos klinika (1930 m.), „Ryto” spaustuvė Klaipėdoje (1932 m., dabar DFDS Klaipėda biuras), Vytauto Didžiojo gimnazija (1934 m.), Respublikos pedagoginio instituto pavyzdinė mokykla (1937 m.), Vydūno gimnazija Šilutėje (1938 m.), laikraščio „Memeler Dampfboot” redakcijos pastatas (1939 m., po karo perstatytas, dabar H. Manto g. 1), Klaipėdos elektrinės pastatų kompleksas (1939 m.), bendrovės „Lindenau” laivų statyklos, tekstilės ir kitų fabrikų cechai (1940–1943 m.) bei kiti pramonės statiniai, viešbučiai, gyvenamieji namai ir vilos. Dalį projektų parengė kartu su architektu A. Niksdorfu.

Kūryba turėjo įtakos Klaipėdos bauhauzo vystymuisi.

## Projektų galerija

Klaipėdos Vytauto Didžiojo gimnazija (2).JPG|Vytauto Didžiojo gimnazija Klaipėdoje
Šilutės pirmoji gimnazija 01.jpg|Vydūno gimnazija Šilutėje
Nida-Thomas-Mann-Haus01.jpg|Tomo Mano vasarnamis Nidoje


## Šaltiniai

## Nuorodos
* Stop juosta. Maršrutas nr. 121 – Klaipėda (IV dalis): klestinti pramonė, išradingos reklamos ir nepalaužtas tarpukario elitas, LRT, 2020-09-27.
Nortamptono geležinkelio stotis

**Nortamptono geležinkelio stotis** () – keleivinės paskirties geležinkelio stotis Nortamptone, vidurio rytų Anglijoje, Jungtinėje Karalystėje. Stotis pastatyta buvusios Nortamptono pilies teritorijoje. Vyksta tiesioginiai reisai į Londoną ir Birmingamą.

## Istorija
1858 m. Nortamptone atidaryta pirmoji geležinkelio stotis geležies rūdai gabenti. Iki 1966 m. stotis vadinta Nortamptono pilies stotimi.

2015 m. senasis stoties pastatas nugriautas ir pastatyta nauja modernaus stiliaus stotis.

## Galerija

Northampton (Castle) railway station, Northamptonshire - geograph.org.uk - 4965192.jpg|Keleivių platformos
Northampton Castle railway station 2.jpg|Istorinė stotis
350 klasės traukinys Nortamptono traukinių sotyje, 5 platforma 20240409 055505.jpg|British Rail Class 350 traukinys stotyje
Nortamptono geležinkelio stotis vakare.jpg|Stotis vakare
Nortamptono traukinių sotis 20240409 121145.jpg|Stoties vidus


## Šaltiniai
Paryžas

**Paryžas** (, ) – agromiestelis šiaurės Baltarusijoje, 4 km į pietus nuo Kazlouščynos. Yra Navadrucko geležinkelio stotelė, bažnyčia, paštas, biblioteka, pradinė mokykla, muziejus, kultūros namai, ambulatorija, parduotuvė.

## Istorija

Minimas nuo 1784 m. kaip Tyzenhauzų valda. XIX a. buvo palivarkas Dysnos apskrities Lucko valsčiuje. 1973–2006 m. vadinosi ***Navadruckas***.

## Šaltiniai
Higienos institutas

**Higienos institutas** – valstybinė institucija, atliekanti mokslinius tyrimus visuomenės sveikatos ir profesinės sveikatos srityse.

Leidžia žurnalą „Visuomenės sveikata".

Įgyvendina valstybės funkcijas Lietuvos gyventojų sveikatos būklės ir sveikatos priežiūros įstaigų veiklos stebėsenos, visuomenės sveikatos netolygumų ir visuomenės sveikatos priežiūros technologijų vertinimo, darbo aplinkos poveikio sveikatai tyrimų, psichikos sveikatos stiprinimo, sveikatos mokymo ir ligų prevencijos, sveikatos priežiūros ir farmacijos specialistų kompetencijų ugdymo srityse.

## Šaltiniai
Usėnų geležinkelio stotis

**Usėnų geležinkelio stotis** – buvusi stotis vakarų Lietuvoje, Usėnų kaime, prie Klaipėdos–Pagėgių geležinkelio.

## Istorija

1874 m. pro Usėnus nutiestas Tilžės–Klaipėdos geležinkelis, 1875 m. pastatyta stotis, kuri paskatino gyvenvietės plėtrą. Uždaryta XX a. pabaigoje.

## Šaltiniai
Per-Mathias Høgmo

**Peras Matijasas Hiogmas** (g. 1959 m. gruodžio 1 d.) – buvęs Norvegijos futbolininkas, saugas, puolėjas. Baigęs profesionalaus sportininko karjerą dirbo treneriu.

## Karjera

### Žaidėjo karjera
Futbolininko karjerą pradėjo gimtojo miesto Gratangeno klube Gratangen IL. Treniravosi šio klubo jaunimo ekipose, o vėliau pakviestas į pagrindinę komandą. Gratangen IL žaidė trumpai (1977 m.), o vėliau perėjo į FK Mjølner (1978–1983 m.). Karjerą tęsė Tromsø IL (1984–1985 m.). 

Persikėlė į Švediją ir atstovavo IFK Norrköping (1985–1986 m.), o vėliau grįžo į Norvegiją ir žaidė Tromsø IL (1986–1989).

### Trenerio karjera

Nuo 2021 m. liepos mėn. dirbo vyr. treneriu BK Häcken (Švedija). 2022 m. su klubu tapo Švedijos čempionu.

## Laimėjimai

## Išnašos

## Nuorodos
* Transfermarkt (žaidėjas)
* Transfermarkt (treneris)
* Globalsportsarchive
Tilžės geležinkelio stotis

**Tilžės geležinkelio stotis** (arba ***Sovetsko geležinkelio stotis***, ) – geležinkelio stotis Rusijoje, Karaliaučiaus srityje, Tilžės (Sovetsko) miesto centrinėje dalyje. Keleivinių ir prekinių traukinių stotis. Į šiaurę geležinkeliu artimiausia Tilžei stotis – Pagėgių geležinkelio stotis, esanti jau Lietuvos teritorijoje.

## Istorija

1853 m. į Tilžę atvyko pirmasis traukinys iš Karaliaučiaus. 1865 m. birželio 16 d. atidarytas Įsruties–Tilžės geležinkelis (53,8 km).

Tilžės geležinkelio stotis atidaryta 1870 m. XIX a. Tilžė priklausė Vokietijai, kurios iniciatyva 1875 m. atidarytas Tilžės–Klaipėdos geležinkelis, sujungęs Tilžę su Klaipėdos kraštu, nutiestas Klaipėdos–Tilžės geležinkelis, juo ėjo ir Tilžės geležinkelio tiltas. 1891 m. birželio 1 d. Tilžės–Gastų geležinkelis (20,1 km), 1892 m. lapkričio 1 d. Tilžės–Ragainės geležinkelis (13,2 km).

1923–1939 m. Tilžė buvo pasienio stotis su Lietuva, nuo 1945 m. – TSRS sudėtyje, nuo 1990 m. – vėl pasienis su Lietuva.

## Ruožai

## Šaltiniai
Gabriškės kapinės

**Gabriškės kaimo civilinės kapinės**, dar vadinamos *Pilviškių naujosiomis kapinėmis* – veikiančios kapinės, įsikūrusios Vilkaviškio rajono savivaldybėje, Pilviškių miestelio prieigose iš šiaurės pusės, 0,7 km į šiaurę nuo Kauno–Virbalio geležinkelio, šalia kelio . Užima stačiakampį 1,4 ha plotą, apaugusios brandžiu mišku. Kapinės prižiūrimos, įrengta infrastruktūra, aptvertos, išgrįstas pagrindinis takas, pašalinti pavojingi medžiai. 

## Palaidoti
* Rolandas Banionis (1964–1993) – karo lakūnas, kapitonas
* Simas Kudirka (1930–2023) – jūrininkas, disidentas

## Šaltiniai

## Nuorodos

* Gabriškės kaimo civilinės kapinės *openstreetmap.org*
Bioetikos komitetas

**Lietuvos bioetikos komitetas** – valstybinė institucija, atsakinga už žmogaus teisių ir jo orumo apsaugą sveikatos priežiūros sistemoje.

## Istorija
Įkurtas 1995 m. Iki 2000 m. gegužės 11 d. vadinosi Lietuvos medicinos etikos komitetu.

## Šaltiniai
Abingtono parkas

**Abingtono parkas** () – viešasis parkas Abingtone, Nortamptone, Jungtinėje Karalystėje. Parke yra keletas ežerų, veisiasi daug vandens paukščių. Taip pat parko teritorijoje yra Šv. Petro ir Povilo bažnyčia bei istorinio dvaro pastatas, kuris dabar naudojamas kaip muziejus.

Parko vakarinėje teritorijoje organizuojami įvairūs muzikos festivaliai ir šventės.

## Istorija
### Dvaras
1086 m. paskutiniojo teismo knygoje minima Abingtono gyvenvietė bei joje buvęs dvaras su malūnu. 1500 m. pastatytas lygi šiol išlikęs dvaro pastatas, kuris priklausė Viljamo Šekspyro anūkei Elizabeth Barnard. 1669 m. dvaras išplėstas, o 1743 m. renovuotas.

1841 m. dvaras ir jo turtas išparduoti aukcione. 1845 m. dvaro pastate įkurta psichiatrinė ligoninė, kuri veikė iki 1892 m.

1994 m. dvaro pastatas renovuotas ir atidarytas lankytojams kaip viešas muziejus.

### Parkas

1612 m. parko teritorijoje Nortamptono raganų medžioklės metu vyko vieši korimai. 1823 m. šiaurinėje parko dalyje atidaryta Šv. Petro ir Povilo bažnyčia.

1897 m. birželio 21 d. parką oficialiai atidarė tuometinis Nortamptono meras Alderman Randall.

## Infrastruktūra
Parko teritorijoje veikia vieši tualetai, teniso kortai, lauko treniruoklių aikštelės, lauko kavinė, prieinama valčių nuoma, žvejybos infrastruktūra.

## Galerija

Vaizdas:Abington Park Museum.jpg|Abingtono parko muziejus
Vaizdas:Pigeonry, Abington Park (7004228211).jpg|Viduramžių vandens bokštas
Vaizdas:Abington Park, Northampton - panoramio (1).jpg|Abingtono parkas


## Šaltiniai

## Nuorodos
* Abingtono parko muziejus
* Oficiali parko svetainė
Lentupio geležinkelio stotis

**Lentupio geležinkelio stotis** – geležinkelio stotis šiaurės vakarų Baltarusijoje, Lentupio miestelio pietinėje dalyje, netoli sienos su Lietuva. Yra trys keliai. Buvęs geležinkelio mazgas, dabar – galinė pasienio su Lietuva stotis.

## Istorija

1895 m. lapkričio 11 d. atidaryta Švenčionėlių–Berezvečės 750 mm vėžės siaurojo geležinkelio linija. 1895 m. prie Lentupio įrengta stotis, stovėjusi apie 1,5 km į šiaurės vakarus (link Švenčionėlių) nuo dabartinės stoties. Per Pirmąjį pasaulinį karą Vokietijos imperijos kariuomenė fronto aprūpinimui 1915 m. nuo Lentupio iki Kabilninko nutiesė 600 mm vėžės siauruką, o 1916–1917 m. sujungė Lentupį plačiuoju geležinkeliu su Pabrade. Lentupis tapo mazgine stotimi su 3 vėžių geležinkeliais: 1435, 750 ir 600 mm.

Po karo Lentupio stotis pateko Lenkijos geležinkelių žinion. Siaurukas į Kabilninką išardytas, vėliau atstatytas platesnės, 750 mm, vėžės ir pratęstas iki Naročiaus. 1922–1923 m. iki 1435 mm vėžės praplatintas siaurojo geležinkelio ruožas Lentupis–Pastovys. Tarpukariu Lentupio stotis aptarnavo dvi geležinkelio linijas: Pabradės–Krulevščynos (plačiojo) ir Švenčionėlių–Naručio (siaurojo). Sovietmečiu siaurasis geležinkelis išardytas: 1959–1960 m. uždarytas ruožas iki Naročiaus, 1967–1968 m. – iki Švenčionių. 1980 m. nutiesus Adutiškio–Didžiasalio geležinkelį, stotis perėjo Pabaltijo geležinkelių Vilniaus skyriaus žinion, o 1995 m. sugrąžinta Baltarusijos geležinkeliams. 2000–2001 m. nutraukus susisiekimą su Pabrade, tapo galine ruožo stotimi.

2007 m. Lentupio geležinkelio stotyje buvo pastatytas biustas, skirtas atminti Saldutiškio dvarininką, karo inžinierių Boleslovą Jaloveckį.

## Šaltiniai
Nortamptono rotušė

**Nortamptono rotušė** () – miesto rotušė Nortamptone, Jungtinėje Karalystėje. Viena lankomiausių turistinių vietų Nortamptono mieste.

## Istorija
XII a. pastatyti pirmieji gildijų namai. 1864 m. pastatyti tretieji gildijų namai Šv. Egidijaus aikštėje, kurie galiausiai tapo dabartine miesto rotuše. 1892 m. pastatas išplėstas.

1925 m. pagrindinėje salėje atidengtos anglų tapytojo Colin Gill tapytos freskos, kuriose vaizduojamos įvairios Nortamptono istorijai svarbios asmenybės.

1952 m. sausio 19 d. pastatas įtrauktas į architektūrinių saugomų paminklų registrą.

2002 m. ant rytinio priestato atidengta memorialinė lentelė princesei Dianai atminti.

## Galerija

Northampton Guildhall - Great Hall.jpg|Pagrindinės salės dekoruotos lubos
Northampton Guildhall Courtyard.jpg|Vidinis kiemas
Guildhall - interior - geograph.org.uk - 1411172.jpg|Interjero motyvai
Nortamptono rotušės įėjimas.jpg|Įėjimas ir kalėdinės eglutės


## Šaltiniai

## Nuorodos
* Meno kurinių katalogas Nortamptono rotušėje
Rolandas Banionis

**Rolandas Banionis** (1964 m. rugsėjo 3 d. – 1993 m. kovo 13 d.) – Lietuvos karinių oro pajėgų lakūnas, kapitonas.

## Biografija

R. Banionis tarnavo besikuriančioje Lietuvos kariuomenėje neramiais laikais, kai 1990-ųjų pradžioje dar buvo dislokuotos okupacinės SSRS pajėgos, vykdyta sovietinių karinių dalinių blokada, siekiant sutrukdyti naujokų šaukimus. Užėmė Kauno komendantūros štabo viršininko pareigas. 

1992 m. liepos 16 d. kpt. R. Banionis buvo paskirtas pirmuoju KAM Aviacijos tarnybos štabo viršininku. Jo įsakymu pasienio ruože nuo Rusnės iki Švenčionių pradėti organizuoti maršrutiniai planiniai skraidymai oro žvalgybos ir patruliavimo tikslu lėktuvais An-2, ypatingą dėmesį skiriant sienai su Lenkija ir Varėnos rajonui. Štabo viršininko pareigas vykdė iki savo tragiškos mirties 1993 m. kovo 13 d. (nusišovė asmeniniu ginklu savo bute po Karo aviacijos metinių minėjimo).

Palaidotas Gabriškės kapinėse prie Pilviškių (Vilkaviškio raj.).

## Įvertinimas

* Lietuvos kariuomenės kūrėjų savanorių medalis (2001 m.)

## Šaltiniai

## Nuorodos

* Rolandas Banionis. Savanorių „maištas“: atsitiktinumas ar provokacija  *slaptai.lt*
Graikijos futbolas 2023–2024 m.

**[[Graikija|Graikijos]] futbolo varžybos [[2023]]–[[2024]] m.**
*  prasidėjo 2023 m. rugpjūčio 18 d., baigėsi 2024 m. gegužės 19 d.;
* s turnyras prasidėjo 2023 m. rudenį, finalas įvyko 2024 m. gegužės d.

## 2023–2024 m. [[Graikijos Superlyga|Graikijos Superlyga]]
* **[[Graikijos Superlyga|Graikijos Superlyga]]** – pirmos pakopos, elito divizionas, aukščiausia futbolo lyga.

2023–2024 m. dalyvavo 14 ekipų. 

### I etapas

### Galutinė lentelė

## 2023–2024 m. Antroji Superlyga
* **Graikijos Antroji Superyga** – antros pakopos futbolo pirmenybės šalyje.
* Antroji Superlyga buvo padalinta į du pogrupius: Šiaurės grupę ir Pietų grupę.

### Šiaurės grupė

Dalyviai:

#### Galutinė lentelė

### Pietų grupė

Komandos:

#### Galutinė lentelė

## 2023–2024 m. [[Graikijos futbolo taurė]]
* **[[Graikijos futbolo taurė]]** – pagrindinis futbolo taurės turnyras Graikijoje. Vyksta nuo 1931 metų.

### Finalo rungtynės

* **[[]] nugalėjo varžovus rezultatu x ir iškovojo taurę.**

## Išnašos

## Nuorodos
* Superlygos oficiali svetainė
Rugilė Miklyčiūtė

**Rugilė Miklyčiūtė** (g. 2005 m. gegužės 4 d., Kaune) – Lietuvos lengvaatletė, kuri specializuojasi šuoliuose su kartimi, nacionalinė čempionė ir rekordininkė.

## Biografija
2019 m. Lietuvos lengvosios atletikos čempionate Miklyčiūtė įveikė 3 m aukštį ir pelnė sidabro medalį. 2020 m. Lietuvos lengvosios atletikos čempionate pirmą kartą tapo Lietuvos nacionaline čempione.

2022 m. Miklyčiūtė tapo pirmąją Lietuvos moterimi įveikusia 4 m aukštį. 2022 m. Lietuvos lengvosios atletikos čempionate pasiekė naują nacionalinį rekordą (4,10 m).

2023 m. Europos iki 20 m čempionate pagerino Lietuvos rekordą (4,15 m) ir pelnė sidabro medalį.

2025 m. birželio 25 d. Madride Europos komandinio čempionato pirmojo diviziono varžybose vėl pagerino jai priklausiusį šuolio su kartimi Lietuvos rekordą - 4,30 m, kurį dar kartą pagerino (4,35 m) Bergene (Norvegija) vykusiame Europos iki 23 metų lengvosios atletikos čempionate.

2026 m. sausio 22 d. Rygoje vykusiose „Rygos taurė 2026” varžybose Rugilė Miklyčiūtė laimėjo šuolių su kartimi rungtį ir du kartus gerino Lietuvos rekordą uždarose patalpose – 4,36 m ir 4,40 m. 

## Pasiekimai

## Šaltiniai

## Nuorodos
* WA svetainėje